SET เปิดเช้ารูดหนัก 17 จุด ผวาสงครามการค้าสหรัฐฯ-จีน
SET เปิดเช้ารูดหนัก 17 จุด ผวาสงครามการค้าสหรัฐฯ-จีน
23 มี.ค. 2561

ผู้สื่อข่าวรายงานว่า ดัชนีตลาดหุ้นไทยเข้าวันนี้ (23 มี.ค.61) อยู่ที่ระดับ 1,781.94 จุด ร่วงหนัก 16.61 จุด หรือ 0.92% สูงสุดที่ 1,781.94 จุด ต่ำสุดที่ 1,799.73 จุด มูลค่าการซื้อขาย 4.22 พันล้านบาท
ทั้งนี้ ดัชนีตลาดหุ้นไทยปรับตัวลงแรงตามทิศทางตลาดต่างประเทศ หลังประธานาธิบดีโดนัลด์ ทรัมป์ได้ลงนามในคำสั่งให้เรียกเก็บภาษีนำเข้าสินค้าจากจีน วงเงิน 6 หมื่นล้านดอลลาร์ ซึ่งส่งผลให้เกิดความวิตกกังวลว่า สงครามการค้าระหว่างสหรัฐและจีนอาจจะส่งผลกระทบต่อเศรษฐกิจทั่วโลก
ด้าน บล.ฟิลลิป ระบุในบทวิเคราะห์ว่า ตลาดหุ้นไทยวันนี้มีแนวโน้มเปิดปรับตัวลงมากกว่า 10 จุด และมีความผันผวนค่อนข้างสูง หลังจากสหรัฐประกาศขึ้นภาษีนำเข้าสินค้าจีนรวมมูลค่าราว 6 หมื่นล้านดอลลาร์ โดยจะมีการประกาศรายชื่อสินค้าภายใน 15 วันหลังจากนี้ และการตอบโต้จากจีนทันทีในช่วงเช้านี้
โดยประกาศแผนการปรับขึ้นภาษีสินค้านำเข้าจากสหรัฐรวมมูลค่า 3 พันล้านดอลลาร์ อาทิ การขึ้นภาษีนำเข้าเนื้อหมู/อลูมิเนียมรีไซเคิล (25%) และท่อเหล็ก/ผลไม้/ไวน์ (15%) ประเด็นนี้สร้างความตื่นตระหนกให้กับตลาดหุ้นทั่วโลก นำโดยตลาดหุ้นสหรัฐที่ปรับตัวลดลงมากกว่า 3% วานนี้ และตลาดหุ้นในภูมิภาคเช้านี้ที่ปรับตัวลงในระดับ 2-3% แม้ไทยจะไม่ได้รับผลกระทบโดยตรง แต่คาด Sentiment เชิงลบในระยะสั้นนี้ยังกดดันตลาดหุ้น ทั่วโลกในระยะนี้อย่างหลีกเลี่ยงไม่ได้ มองกรอบวันนี้ 1760-1800 จุด